आफ्नो खानेपानीको ट्युबवेल सुकेपछि डोम भएकै कारणले कथित उपल्ला जातका छिमेकीले पानी भर्नासमेत नदिने गरेको उनले सुनाए । जातिय भेदभाव तथा छुवाछूत (कसुर र सजाय) ऐन २०६८ जेठ १८ गतेदेखी लागू भए पनि जातिय विभेद र उत्पीडन तथा छुवाछूतविरुद्घ कानुन लागू नहुँदा पीडित झन पिडित हुनुपरेको गुनासो सहभागीले गरे । सिरहाका प्रहरी प्रमुख एसपी पूर्णचन्द्र जोशीले कुरीतिजन्य संस्कारविरुद्घ साझा ढगंले लड्नुपर्ने र कानुन कार्यान्वयनमा आफुहरु सजग रहेको बताए । ‘गल्ती गर्नेलाई कारबाही हुन्छ,’ उनले भने, ‘त्यसका लागि सबैको सहयोग जरुरी हुन्छ।’
